ACORDO PLENARIO DA SUPRESIÓN DO REXISTRO MUNICIPAL DE PARELLAS DE FEITO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/11/2020)

Jose Riesgo Boluda, secretario xeral do Pleno do Concello de Vigo, Que o Pleno do Concello, en sesión ordinaria do día 28 de outubro de 2020, adoptou o seguinte acordo: ANTECEDENTES: Con data 14.10.20, a técnica de Admón. Xeral co conforme do concelleiro de Participación Cidadá e Festas, emite o seguinte informe proposta, O Pleno da Corporación en sesión de data 3.11.1994 adoptou acordo de apertura de rexistro municipal con carácter administrativo para que as parellas de feito que, con independencia da orientación sexual dos seus integrantes así o desexaren, poidan inscribirse. En data 12.05.1995 a Comisión de Goberno prestou aprobación ás normas de organización e funcionamento do Rexistro Municipal de Parellas de Feito. En data 19.06.2020 incóase expediente de supresión do rexistro municipal de parellas. O Pleno do Concello, en sesión ordinaria do día 29 de xullo de 2020, acordou incoar a supresión do Rexistro Municipal de Parellas do Concello de Vigo e deixar sen efecto a súa normativa reguladora para novas inscricións, aprobada por acordo da Comisión de Goberno de data 12/05/1995 e proceder á apertura dun trámite de información pública polo prazo de 20 días hábiles, durante o cal calquera persoa pode comparecer e achegar as alegacións que estime oportunas ao expediente conforme o artigo 83 da Lei 39/2015, do 1 de outubro, de procedemento administrativo común. O dito acordo foi publicado con data 18.08.2020 no Boletín Oficial da Provincia núm.166 e na páxina web do Concello de Vigo. Durante o período de información pública non se ten presentado ningunha alegación. PRIMEIRO.- SUPRESIÓN DO REXISTRO MUNICIPAL DE PARELLAS DE FEITO Tras a incoación da supresión do Rexistro Municipal de Parellas do Concello de Vigo, por acordo plenario de data 29/07/2020, unha vez transcorrido o período de información pública sen que se teñan presentado alegacións contra o dito acordo, procede elevar ao Pleno o acordo definitivo de supresión do Rexistro Municipal de Parellas do Concello de Vigo, e deixar sen efecto a súa normativa reguladora para novas inscricións. II. ÓRGANO MUNICIPAL COMPETENTE PARA FORMULAR A PROPOSTA En virtude da Resolución de Alcaldía de 17 de agosto de 2020, correspóndelle ao Concelleiro Participación Cidadá e Festas, entre outras, a competencia en materia de “administración do Rexistro Municipal de Parellas de Feito, nos termos establecidos pola normativa reguladora de aplicación” e “formular, aos órganos competentes, cantas propostas resulten precisas para a completa xestión da súa área Delegada” Respecto ao órgano competente para adopción do acordo procede acudir ao principio de “contrarius actus” que require que para a modificación ou anulación dun acto ou disposición é preciso outro do mesmo rango ou forza de xeito que a competencia do órgano e o procedemento a seguir para a derogación dunha disposición ou acto deben de ser os mesmos que para a súa aprobación. Por todo o anteriormente exposto, previa a conformidade do Sr. Concelleiro-Delegado Participación Cidadá e Festas, nos termos das delegacións competenciais efectuadas por resolución da Alcaldía e por acordo da Xunta do Goberno local do 18 e 20 de xuño do 2019 e posteriores de 17 e 18 de agosto de 2020, elévase ao Pleno, idéntico órgano municipal que creou o rexistro, a seguinte: PRIMEIRO. Aprobar a supresión do Rexistro Municipal de Parellas de Feito do Concello de Vigo, creado no ano 1994, e deixar sen efecto a súa normativa reguladora para novas inscricións, aprobada por acordo da Comisión de Goberno de data 12/05/1995. mantendo a tramitacións das: SEGUNDO.- Publicar o acordo no Boletín Oficial da Provincia, no Portal de Transparencia e na páxina web do Concello de Vigo (www.vigo.org). Contra o presente acordo poderase interpoñer potestativamente recurso de reposición ante o mesmo órgano que os ditou no prazo dun mes, ou directamente ante a xurisdición contencioso-administrativa. Se se interpón o recurso de reposición, non poderá interpoñerse o recurso contencioso-administrativo ata a resolución do primeiro ou ata a súa desestimación presunta. O prazo para a interposición do recurso contencioso-administrativo será de dous meses.” A Comisión informativa de Benestar Social, Igualdade, Normalización Lingüística, distritos e Participación Cidadá, en sesión ordinaria do 21.10.20, ditamina favorablemente dita proposta. VOTACIÓN: Por unanimidade dos vinte e sete membros da Corporación (7 presenciais e vinte por video conferencia) que a constitúen de dereito e feito, ACORDASE: Aprobar a proposta transcrita nos antecedentes deste acordo. E para que así conste expido esta certificación de orde e co visto e prace do Excmo. Sr. Alcalde, coa salvidade do artigo 206 do Regulamento de organización, funcionamento e réxime xurídico das entidades locais, en Vigo á data da sinatura dixital. am Vº e Pr. O ALCALDE